OpenLLM-France/wikimedia huggingface dataset:
# Buga Buga

Buga Buga és una sèrie de televisió catalana de TV3 que s'estrenà el 9 d'agost del 2021. Està formada per sis episodis independents de 20 minuts que transcorren en una bugaderia. És una producció d'Aguacate & Calabaza Films dirigida per Alba Simón i Ana Millán.

## Argument

Els episodis de Buga Buga expiquen històries independents amb una bugaderia com a punt comú. Hi una parella en crisi, a l'espera d'un nadó, que decideix revifar la seva relació revivint el primer cop que es van conèixer; un adolescent que s'enfronta a la seva colla per evitar que facin bullying a un amic; una noia que rep una videotrucada de la seva parella, que viu en un altre país, que acaba de manera inesperada; un home gran que va a la bugaderia a rentar la roba de la seva dona morta; uns amants que discuteixen sobre si han de posar punt final a la seva relació furtiva, i un grup d'amigues que es confessen mentre celebren l'aniversari d'una d'elles a la bugaderia.

## Repartiment
### Capítol "Amigues"

* Laura Aubert com a Lore
* Txell Aixendri com a Valentina
* Núria Deulofeu com a Carla
* Pere Arquillué com a cap

### Capítol "Embarassades"

* Roser Tapias com a Lu
* Kathy Sey com a Marta
* Javier Beltrán com a Bernat
* Aimar Vega com a noi
* Paco Moreno com a paleta

### Capítol "Triangle"

* Vicenta N'Dongo com a Amanda
* Roger Batalla com a Roc
* Rafa Valls com a tècnic

### Capítol "Avi"

* Fermí Reixach com a avi
* Eli Iranzo com a Lucia
* Anna Cerveró com a Anna

### Capítol "Os"

* Aitor Valadés com a Marc
* Carles Cruces com a Celso
* Maria Morera com a Mire
* Eduard Amado com a Òscar
* Gina Santaló com a Sheila
* Marco Martinetti com a Dani
* Xavi Cuevas

### Capítol "Tinder"

* Emma Arquillué com a Àlex
* Pablo Macho com a Marco

## Referències

* ↑ CCMA. «TV3 estrena "Buga Buga", les trobades entre diferents personatges a la bugaderia», 06-08-2021. [Consulta: 10 agost 2021].
* ↑ «'Buga Buga', la nova sèrie que TV3 estrenarà a la tardor». Ara, 23-07-2020. [Consulta: 27 juliol 2021].
* ↑ CCMA. «Buga Buga - Equip». [Consulta: 11 agost 2021].
# Vilafranca

«Vilafranca» té aquests significats:
* Toponímia:
** Vilafranca o Vilanova, nuclis de població que van sorgir durant l'Edat Mitjana,
** Vilafranca dels Ports o Vilafranca (Ports), municipi dels Ports
** Vilafranca de Bonany, municipi de Mallorca
** Vilafranca de Conflent, municipi del Conflent
** Vilafranca del Penedès, municipi de l'Alt Penedès, capital de la comarca.
** Vilafranca de Lauragués ,(municipi del departament de l'Alta Garona (França)
** Vilafranca de Mar, municipi del departament dels Alps Marítims (França)
** Vilafranca (Alts Pirineus), municipi del departament dels Alts Pirineus (França)
** Vilafranca (Solsonès), masia de Clariana de Cardener a la comarca del Solsonès.
** Vilafranca (Gers)
* Entitats: Club Patí Vilafranca, entitat esportiva de Vilafranca del Penedès
* Oci: Vilafranca (telefilm), pel·lícula televisada catalana de 2018
# Novograblenovita

La novograblenovita és un mineral de la classe dels halurs. Rep el nom en honor de Prokopiy Trifonovich Novograblenov (14 d'agost de 1892 - 1 de gener de 1934), professor, naturalista, geògraf i geòleg, sent un dels investigadors de la península de Kamxatka.

## Característiques

La novograblenovita és un halur de fórmula química (NH₄)MgCl₃·6H₂O. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs es troba entre 1 i 2. És un mineral relacionat estructuralment i químicament amb la carnal·lita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscú (Rússia), amb el número de registre: 5003/1.

## Formació i jaciments

Va ser descoberta al volcà Tolbàtxik, Krai de Kamtxatka, Rússia, sent l'únic indret de tot el planeta on ha estat descrita aquesta espècie mineral.

## Referències

* ↑ «Novograblenovite» (en anglès). Mindat. [Consulta: 26 juny 2021].
# Lloret ratpenat frontdaurat

El lloret ratpenat frontdaurat (Loriculus aurantiifrons) és una espècie d'ocell de la família dels psitàcids que habita boscos de Nova Guinea, illes Raja Ampat i Arxipèlag D'Entrecasteaux.
# Gai Valeri Flac

Gai Valeri Flac és el nom dels següents personatges:
* Gai Valeri Flac, sacerdot (Flamen Dialis) romà
* Gai Valeri Flac, cònsol el 93 aC
* Gai Valeri Flac, governador de la Gàl·lia el 83 aC.
* Gai Valeri Flac, escriptor romà
# De principiis

De principiis (en grec Περὶ ἀρχῶν) o Sobre els principis és una obra teològica d'Orígenes considerada com una mena de Summa de teologia encara que no tracti sobre tots els temes importants de la teologia del seu temps i, segons afirma ell mateix, es tracta més aviat d'una indagació que doni una presentació de continguts ja madurs i indiscutibles. Fou escrita a Alexandria aproximadament el 230 dC.

## Tradició textual

No es conserva el text original complet en grec. Hi ha algunes parts incloses a la Filocalia d'Orígenes. La versió llatina de Rufí d'Aquilea està completa, encara que n'ha estat discutida la fidelitat respecte de l'original. Tant les citacions de Sant Jeroni com les de l'emperador Justinià I semblen endurir la posició d'Orígenes.

## Continguts

Per a Orígenes l'expressió principis s'havia d'aplicar no només als principis teològics que desenvolupa la seva obra, sinó també als principis filosòfics. Per això els principis que proposa són la Santíssima Trinitat, les criatures dotades de raó i el món.
El punt de partida per a Orígenes és la predicació de Jesús de Natzaret i els Apòstols, i —a causa de la diversitat d'ensenyaments que ja en el seu temps es donava i la presència de predicadors gnòstics— tracta d'enumerar i conservar el que és predicació i tradició pròpia dels Apòstols. Aquest contingut és anomenat regla de la fe. A tot allò anterior, afegeix, s'ha d'unir una feina racional fèrria: «deduir gràcies a una investigació conduïda amb exactitud i rigor lògic». Aquest «rigor» és la seva forma d'introduir la filosofia platònica en el pensament cristià, element propi de l'Escola d'Alexandria a la qual pertanyia.
A aquest pròleg sobre la regla de la fe hi segueixen tres tractats sobre els tres principis. La part següent de l'obra intenta respondre als problemes suscitats per les heretgies del seu temps: la Trinitat, l'ànima i el pecat, la resurrecció, el món, la Bíblia i la seva inspiració. Conclou amb la seva famosa teoria sobre la recapitulació i apocatàstasi.

## Recepció

Un element que va causar dificultats a l'obra en temps successius fou l'honestedat amb què prenia les argumentacions dels seus adversaris, citant enterament passatges i tractant de salvar tot allò salvable dels seus continguts. En no aclarir immediatament què era el que prenia i què era allò que havia de condemnar-se de tals texts, ha estat emprat com bandera de diferents heretgies o heterodòxies. Tanmateix, si es pren la totalitat de l'obra normalment es troba una posició no heterodoxa i molt matisada davant els diversos temes tractats.

## Bibliografia

* Orígenes, Sobre los principios, Introducción, texto crítico, traducción y notas de Samuel FERNÁNDEZ (Fuentes Patrísticas 27, Ciudad Nueva, Madrid 2015).
* Angelo di Berardino - Basil Studer (ed.), Storia della teologia. vol. I: Epoca patristica, PIEMME, Casale Monferrato 1993, ISBN 88-384-1862-4
* Johannes Quasten, Patrología. vol I: Hasta el concilio de Nicea, BAC, Madrid 2004, ISBN 84-7914-029-1
# CDR

CDR té els següents significats:
* Comitè de les Regions (CDR), institució consultiva de la Unió Europea (UE) que reuneix les col·lectivitats locals i regionals.
* Comitès de Defensa de la Revolució, xarxa veïnal de vigilància i delació d'activitats contra la Revolució Cubana.
* Convenció Democràtica Romanesa, coalició política de Romania formada de cara a les eleccions legislatives romaneses.
* Cristians Demòcrates per la república (CDR), partit polític italià.
* Comandant (de l'anglès comander).
* Regió determinant de la complementarietat (en anglès complementarity determining region), seqüència curta d'aminoàcids que es troba en els dominis variables de les proteïnes amb funció del receptor d'antígens.
* Disc compacte (CDR), disc compacte gravable.
* Centre de recursos, equivalent andorrà del CRP (Catalunya).
* Comitès de Defensa de la República, grups de voluntaris catalans anteriorment constitutius dels Comitès de Defensa del Referèndum.
* Coalició per la Defensa de la República o Coalition pour la Défense de la République, partit polític ruandès d'extrema dreta atiador del genocidi de Ruanda.
Viccionari
# Novofedorivka

* Per a altres significats, vegeu «Novofedorivka (Djankoi)».
Novofedorivka (en ucraïnès: Новофедорівка; en tàrtar de Crimea: Novofödorovka i en rus: Новофёдоровка, Novofiódorovka) és un assentament de tipus urbà de la República Autònoma de Crimea a Ucraïna que es va crear el 1992 i posseeix una base aèria militar. Es troba a la costa occidental de la mar Negra, a la península de Crimea i tenia 5.610 habitants el 2014.
Se situa a uns 3 quilòmetres al sud del centre regional de Saki, i uns 70km al nord de Sebastopol. Antigament una base de l'Aviació Naval Soviètica, coneguda com a "Saky-4", va passar sota el control de l'exèrcit d'Ucraïna quan es va desintegrar la Unió Soviètica. Va ser capturat per les tropes russes sense resistència el 22 de març de 2014, durant la invasió de Crimea.
La base és utilitzada pel 43è Regiment d'Aviació d'Assalt Naval Independent de Rússia que hi opera els avions Su-24M/MR i Su-30SM.
L'indret esdevingué famós internacionalment després del bombardament que van fer les Forces Armades d'Ucraïna el 10 d'agost del 2022, destruint-hi molts avions, en el marc de la invasió russa d'Ucraïna del 2022.

## Referències

* ↑ «Kíiv no confirma atacs a Crimea, on arriben aires bèl·lics després de vuit anys». El Punt Avui, 10-08-2022.
# Paterna de Rivera

Paterna de Rivera és una localitat de la província de Cadis, Andalusia, Espanya. És proper a Alcalá de los Gazules, Medina-Sidonia i Jerez de la Frontera.
# Gai Valeri Anemestione

Gai Valeri Anemestione (en llatí Caius Valerius Anemestione) va ser un artista d'origen hispanoromà. Segurament formava part de la gens Valèria.
Es menciona en una inscripció trobada a Còrdova. Va ser un artista dels gerros en relleu del tipus anomenats anaglypta. A la inscripció se l'anomena Caelator Anaglytarius, però sens dubte és un error per Anaglyptarius.

## Referències

* ↑ [https://quod.lib.umich.edu/m/moa/acl3129.0003.001/1226?rgn=full+text;view=image;q1=ValeriusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1218. ]
# PPI

PPI té els següents significats:
* Partit Popular Italià (1919), partit polític històric d'Itàlia
* Partit Popular Italià (1994), partit polític històric d'Itàlia
* Partits Pirata Internacional, confederació internacional del moviment Partit Pirata
* Partit Parlamentari Irlandès, partit polític històric irlandès del Regne Unit
* Philips Phonografische Industrie, casa discogràfica subsidiària de Philips
* Píxels per polzada (del nom en anglès Pixels Per Inch), mesura de la resolució de dispositius gràfics
* Interacció proteïna-proteïna (del nom en anglès Protein–Protein Interaction), enllaç entre proteïnes
* Partícules de pols interplanetari, partícules de pols integrants del núvol de pols interplanetària
* PPi també és l'abreviatura del pirofosfat, anió de l'àcid pirofosfòric
# Còths

Còths (francès Cox) és un municipi occità, a Gascunya, situat a la regió d'Occitània, departament de l'Alta Garona.

## Referències

* ↑ Toponímia occitana
# Bouabout Amdlane

Bouabout Amdlane (en àrab بوعبوط أمدلان, Būʿabūṭ Amdlān; en amazic ⴱⵓⴰⴱⵓⴹ ⴰⵎⴷⵍⴰⵏ) és una comuna rural de la província de Chichaoua, a la regió de Marràqueix-Safi, al Marroc. Segons el cens de 2014 tenia una població total de 7.541 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Villarreal

«Villarreal» té aquests significats:
* Villarreal (nom en castellà) o Vila-real (nom oficial en l'actualitat), ciutat valenciana de la Plana Baixa
* Villarreal de Álava, municipi d'Àlaba de la Quadrilla de Zuia
* Villarreal de Huerva, municipi de la província de Saragossa, a la comunitat autònoma d'Aragó
* Villarreal CF, club de futbol de la ciutat valenciana de Vila-real, a la Plana Baixa
* Villarreal CF B, equip de filial del Vila-real Club de Futbol
* José Luis Villarreal Acebedo (Córdoba, Argentina, 1966), futbolista argentí
# Oriflama (revista)

Oriflama va ser una revista per a joves que va existir del 1961 al 1977 nascuda a Vic a l'empara del Bisbat.
Va ser una de les millors revistes juvenils en català de tots els temps, factor que es va veure incrementat per la funció crítica i dinamitzadora que va assumir en un moment molt difícil. Amb una redacció amena i un grafisme modern, va ser un important element de defensa de la llengua i la cultura catalana, aconseguint lectors arreu del territori i en el conjunt dels Països Catalans.
Va patir una sovintejada repressió per part de les autoritats en forma de multes, censures i d'altres entrebancs. I els problemes econòmics van portar la revista a mans, primer, de Jordi Pujol (època de Banca Catalana) i més tard d'Anton Cañellas, però l'excessiva identificació de la capçalera amb el partit que liderava aquest darrer, que era Unió Democràtica de Catalunya, junt amb altres factors, van portar Oriflama a la seva desaparició el 1977.
Josep Maria Huertas Claveria en va ésser director.

## Referències

* ↑ «Catalunya, laboratori de creació i innovació». Culturcat (Generalitat de Catalunya). Arxivat de l'original el 5 de novembre 2013. [Consulta: 16 juliol 2013].
* ↑ Vallverdú, Marta. «Països catalans als anys 60. La proposta de Joan Fuster». L'Avenç, 472, 01-10-2020. Arxivat de l'original el 2020-10-27. [Consulta: 26 octubre 2020].
* ↑ Aproximació a Oriflama
* ↑ Testimonis - Huertas Clavería, una lectura i el Mallorquí

## Enllaços externs

* Oriflama en el marc de l'antifranquisme Osonenc
* Portada d'un exemplar del gener de 1968
* Portades i imatges de la revista
# Luzonita

La luzonita és un mineral de la classe dels sulfurs que pertany al grup estannita. Va rebre el seu nom de l'illa de Luzon (Filipines), lloc on va ser descoberta l'any 1874, època en què era colònia d'Espanya.

## Característiques

Químicament és un complex sulfur i arsenur de coure, anhidre. Com tots els minerals del grup de l'estannita, és un sulfur metàl·lic que cristal·litza en sistema tetragonal. És dimorf de l'enargita, amb la mateixa fórmula química però cristal·litzant aquesta en el sistema ortoròmbic. A més, és freqüent que porti com a impuresa antimoni. Forma una sèrie de solució sòlida amb la famatinita, en la qual la substitució gradual de l'arsènic per antimoni va donant els diferents minerals de la sèrie. Trobada normalment com a material cristal·lí, massiu a granular, de color marró-rosat intens. Rares vegades apareixen cristalls ben formats, sent aquests petits i d'hàbit equilàter (pseudooctaèdrics). És freqüent que els cristalls presentin intercreixements amb cristalls d'enargita.
El fet de tenir la mateixa fórmula que l'enargita, i la mateixa estructura i fórmula semblant a la famatinita va fer que originalment no fos considerada com una espècie mineral, sinó una barreja o varietat d'aquests dos. Avui dia és acceptat com a mineral vàlid per la IMA.
Segons la classificació de Nickel-Strunz, la luzonita pertany a «02.KA: Sulfarsenats i sulfantimonats, amb (As, Sb)S₄ tetraedre» juntament amb els següents minerals: enargita, petrukita, briartita, famatinita, permingeatita, barquillita i fangita,

## Formació i jaciments

Apareix com a mineral primari en els jaciments de minerals de coure, sobretot en els dipòsits en forma de filons d'alteració hidrotermal de temperatura entre baixa i moderada i enriquits en coure, arsènic i antimoni. Sol trobar-se associada a altres minerals com: enargita, tetraedrita, tennantita, colusita, estannoidita, pirita, calcopirita, covel·lita, esfalerita, bismutinita, sulfosals de plata, plata nativa, or, marcassita, alunita, barita o quars.

## Varietats

L'única varietat de luzonita coneguda és la stannoluzonita, que és una varietat que conté estany en la seva composició.

## Referències

* ↑ «Luzonite» (en anglès). Mindat. [Consulta: 26 octubre 2014].
* ↑ «Famatinite-Luzonite Series» (en anglès). Mindat. [Consulta: 26 octubre 2014].
* ↑ «Stannoluzonite» (en anglès). Mindat. [Consulta: 26 octubre 2014].
# Paterna del Campo

Paterna del Campo és un poble de la província de Huelva (Andalusia), que pertany a la comarca d'El Condado. Limita amb els municipis d'Escacena del Campo, Manzanilla i Castilleja del Campo

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.883 | 3.914 | 3.914 | 3.894 | 3.864 | 3.824 | 3.777 | 3.695 | 3.729 | 3763 |
# Gai Valeri Leví (pretor)

Gai Valeri Leví (en llatí Caius Valerius Laevinus) va ser un magistrat romà. Era fill del cònsol Caius Valerius Laevinus. Formava part de la gens Valèria i era de la família dels Leví.
Titus Livi diu que va ser nomenat pretor l'any 177 aC i va obtenir com a província la Gàl·lia Cisalpina.

## Referències

* ↑ Titus Livi. Ab Urbe Condita XXXI,50, XLI,8
# PPD

PPD té els següents significats:
* Partit Popular Democristià de Suïssa, partit polític de Suïssa
* Partit Popular Democràtic, partit polític de Portugal
* Partit per la Prosperitat Democràtica, partit polític de Macedònia del Nord
* Partit Per la Democràcia, partit polític de Xile
* Partit Popular Democràtic de Puerto Rico, partit polític de Puerto Rico
* Parti Progressiste Dahoméen, partit polític històric de Benín
* Prova de PPD (de les sigles en anglès Purified Protein Derivative), prova de la tuberculina
* PostScript Printer Description, arxiu que conté les característiques d'una impressora amb PostScript
# Denver Sundowns FC

El Denver Sundowns Football Club és un club de futbol swazi de la ciutat de Manzini. Entre 2005 i 2019 s'anomenà Manzini Sundowns.

## Palmarès

* Lliga swazi de futbol:
       1989, 1990
* Copa swazi de futbol:
       1988, 1991, 1992
* Charity Cup swazi de futbol:
       1992, 2000, 2011, 2012
* Trade Fair Cup swazi de futbol:
       1990, 1992, 1998, 2006

## Referències

* ↑ «Swaziland (Eswatini) 2019/20».
* ↑ «Swaziland (eSwatini) - List of Champions». RSSSF.
* 1 2 3 «Swaziland (eSwatini) - List of Cup Winners». RSSSF.
# CNews

CNews és un canal de televisió francès temàtic de notícies que emet informació nacional i internacional les 24 hores del dia. És filial del grup Canal+ i s'hi pot accedir lliurement a través de la TDT, el cable i el satèl·lit.
Fou creada el 4 de novembre del 1999 com a canal de pagament que havia de fer-li la competència a LCI del grup TF1, llançat 5 anys abans. Però amb l'arribada de la televisió digital terrestre a França, el canal esdevé gratuït i passa a tenir una altra competència directa, BFM TV.
D'ençà el 2008 els dos canals, BFTM i iTÉLÉ, es van la competència dels canals d'informació francesos. Aquesta batalla per les audiències va portar iTÉLÉ a abandonar la majoria dels magazins que emetia. Al mes de setembre del 2009 Thierry Thuiller n'esdevé el director de redacció que promet "accelerar el canvi editorial emprès d'ençà un any". Efectivament per tal de fer-li la competència a BFMTV el canal va haver d'adaptar-se, focalitzant l'atenció sobre informació amb més contingut.

## Referències

* 1 2 http://www.csa.fr/infos/textes/textes_detail.php?id=12498 Arxivat 2008-11-22 a Wayback Machine.
* 1 2 http://www.courrierdemantes.com/news/fullstory.php/aid/456/i-t_E9l_E9vision_:_tout_info_et_tout_informatique.html
* 1 2 http://www.newsmedias.fr/numero-760.php Arxivat 2008-11-12 a Wayback Machine.

## Vegeu també

* Televisió a Europa

## Enllaços externs

* https://www.cnews.fr/
# Villarrica

«Villarrica» té aquests significats:
* Villarrica (Paraguai)
* volcà Villarrica, a Xile
* Villarrica (ciutat de Xile)
* Corregiment de Villarrica, divisió administrativa xilena
* Departament de Villarrica, divisió administrativa xilena
* Bisbat de Villarrica, divisió administrativa xilena
* llac Villarrica
* Parc Nacional Villarrica
# Ontario (Ohio)

Ontario és una població dels Estats Units a l'estat d'Ohio. Segons el cens del 2000 tenia 5.303 habitants.

## Demografia

Segons el cens del 2000, Ontario tenia 5.303 habitants, 2.186 habitatges, i 1.554 famílies. La densitat de població era de 187,5 habitants per km².
Dels 2.186 habitatges en un 32,1% hi vivien nens de menys de 18 anys, en un 58,8% hi vivien parelles casades, en un 9,7% dones solteres, i en un 28,9% no eren unitats familiars. En el 25% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,2% tenia menys de 18 anys, un 6,7% entre 18 i 24, un 28% entre 25 i 44, un 24,8% de 45 a 60 i un 15,4% 65 anys o més.
L'edat mediana era de 39 anys. Per cada 100 dones de 18 o més anys hi havia 88,4 homes.
La renda mediana per habitatge era de 46.146 $ i la renda mediana per família de 51.201 $. Els homes tenien una renda mediana de 41.053 $ mentre que les dones 26.250 $. La renda per capita de la població era de 22.016 $. Aproximadament el 6% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ontario». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Ontario». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Manuel Molina Valero

Manuel Antonio Molina Valero (Huelva, 20 de novembre de 1991) conegut simplement com a Manu Molina, és un futbolista andalús. Format al Recreativo de Huelva, actualment juga de centrecampista al Màlaga CF.
Debutà amb la samarreta blanc-i-blava amb 18 anys, jugant el darrer minut de la victòria per 3-1 davant el Getafe CF, el 29 d'agost de 2010. Un mes després jugà com a titular a l'estadi Santiago Bernabéu contra el Reial Madrid de José Mourinho el 21 de setembre del 2010.

## Enllaços externs

* Manuel Molina Valero a BDFutbol
* Manuel Molina Valero a La Preferente (castellà)
* Manuel Molina Valero, Fitxa a Soccerway
# País bassari

El País bassari és un element Patrimoni de la Humanitat del Senegal des del 2012.

## Referències

* ↑ Centre, UNESCO World Heritage. «Bassari Country: Bassari, Fula and Bedik Cultural Landscapes» (en anglès). [Consulta: 25 febrer 2021].